Barisalas

Barisalas () – miestas Bangladešo pietinėje dalyje, prie Gango deltos (Padma atšakos). 280,4 tūkst. gyventojų (2007). Svarbus prekybos ir susisiekimo centras žemės ūkio regione, kur auginami ryžiai ir ankštiniai. Į sostinę Daką ir Čitagongą plaukia garlaiviai. Yra medicinos kolegija (Dakos universiteto filialas).

Prie Barisalo fiksuojamas keistas gamtos reiškinys – Barisalo ūžesiai (), girdimi deltoje ir sklindantys nuo jūros. Jų kilmė nėra aiški, tačiau manoma, kad jie seisminio pobūdžio.

Bangladešo miestai